તલાલાગીરમાં જેપુર ગામ પાસે ડમ્પરે રિક્ષાને ટક્કર મારતાં રિક્ષા પલટી ખાઇ જતાં સર્જાયેલા અકસ્માતમાં હેનીબહેન ચૂડાસમા અને અજાયબહેન વાજા નામની બે મહિલાના મોત થયા હતા. જ્યારે આઠ મહિલાને ઇજા પહોંચી હતી. નેશનલ હાઇવે નં. ૮ પર તરસાલીબ્રિજ નજીક ટ્રક અને કાર વચ્ચે અકસ્માત સર્જાતાં બિજલ મહેશભાઇ પટેલ નામના યુવાનનું મોત થયું હતું. નડીઆદના મરીડા રોડ પર વિદ્યાર્થીઓ ભરેલ રિક્ષા અને અન્ય એક રિક્ષા વચ્ચે અકસ્માત થતાં સામ્યા મરાનભાઇ નામની વિદ્યાર્થિનીનું મોત થયું હતું. મોડાસા-ધનસુરા હાઇવે પર સર્જાયેલા ટ્રીપલ અકસ્માતમાં ટ્રકચાલકનું મોત થયું હોવાનું જાણવા મળે છે તથા હળવદના ઘનશ્યામપુર નજીક કારની અડફેટે આવી જતાં શીતલબહેન રમેશભાઇ રાઠવા નામની યુવતીનું મોત થયું હતું.